# name
Gestionar la diversitat religiosa i cultural a l'educació des del diàleg intercultural i interreligiós: les actituds dels futurs agents socioeducatius. Memòria justificativa per a projectes de recerca. [Informe abreujat de recerca]

# metadata.dc.description.abstract[].value
En l’actualitat en el context català es dibuixa una realitat cultural diversa que comporta també un mapa de religions divers. Aquesta realitat és un repte per la convivència en l’espai públic, i així mateix un repte per l’educació i pels futurs educadors. El marc escolar públic, com a espai privilegiat on conviuen cultures i religions, ha de respondre a una sèrie de principis i fonaments que potenciïn el diàleg intercultural i interreligiós. En aquesta gran responsabilitat, la formació inicial i contínua dels docents que ho protagonitzen esdevé essencial.

    El projecte que aquí es presenta pretén posar l’accent en una part fonamental d’aquesta formació dels futurs docents: les seves actituds davant de la necessària gestió de la diversitat religiosa i cultural que es trobaran a les seves aules i espais educatius. Qüestionem si aquestes actituds responen exactament als requeriments que s’espera d’una escola laica però que gestiona la diversitat religiosa i cultural del seu alumnat i famílies, i quins elements explicatius es donen en aquestes actituds.

    Per aquest motiu es planteja un estudi diagnòstic en profunditat sobre les actituds dels estudiants de Formació del Professorat, Educació Social i Pedagogia de les universitats públiques catalanes: Universitat de Barcelona, Universitat Autònoma de Barcelona, Universitat Rovira i Vigili, Universitat de Girona i Universitat de Lleida.
    Aquest estudi, de disseny metodològic mixt pretén, mitjançant un estudi per enquesta de caràcter quantitatiu identificar els elements clau en aquestes actituds, considerant el seu perfil digital i la seva formació i experiència en interculturalitat. Aquest estudi obrirà nous interrogants als que respondre mitjançant tècniques qualitatives com el grup de discussió que, segons els perfils identificats, pot contribuir a la comprensió del grau d’actitud dels estudiants vers el diàleg intercultural i interreligiós; i la seva gestió des de l’educació.

# metadata.dc.description.sponsorship[].value
Direcció General d'Afers Religiosos. Generalitat de Catalunya

# metadata.dc.rights[].value
cc-by-nc-nd (c) Vilà Baños, Ruth et al., 2016

# metadata.dc.source[].value
Documents de treball / Informes (Grup de Recerca en Educació Intercultural (GREDI))

# metadata.dc.title[].value
Gestionar la diversitat religiosa i cultural a l'educació des del diàleg intercultural i interreligiós: les actituds dels futurs agents socioeducatius. Memòria justificativa per a projectes de recerca. [Informe abreujat de recerca]